OKRESNÁ PROKURATÚRA KOŠICE II 
Mojmírova 5, 040 46 Košice 1

Číslo: 4 Pv 148/16/8803	Košice II 18.03.2016 
EEČ: 2-64-127-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Košice II 
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX, Slovensko
väzba: nie
ktorý je trestne stíhaný pre trestný čin:
- Prečin Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
v Košiciach, v presne nezistenom čase od 13.00 hod. dňa 23. 02. 2016 do 15.00 hod. dňa 25. 02. 2016 bez použitia násilia z farmy nachádzajúcej sa v záhradkárskej lokalite na ul. Teplárenskej odcudzil 7 ks oviec, čím pre XXXXX, nar. 28. 08. 1940, spôsobil škodu v sume 490 €,  
lebo trestné stíhanie je neprípustné, proti tomu, kto zomrel alebo bol vyhlásený za mŕtveho.  
 
Odôvodnenie:
         Uznesením povereného príslušníka OR PZ XXXXX, Obvodného oddelenia PZ XXXXX – Juh, sp. zn. ORP – 719/JU – KE – 2016 zo dňa 03. 03. 2016 bolo podľa § 199 ods. 1/ Tr. poriadku začaté tr. stíhanie a podľa § 206 ods. 1/ Tr. poriadku bolo vznesené obvinenie XXXXX pre prečin krádeže podľa § 212 ods. 1/ Tr. zákona, ktorého sa dopustil tak, ako je to uvedené vo výrokovej časti tohto uznesenia.
        Poverený príslušník OR PZ XXXXX, Obvodného oddelenia PZ XXXXX – Juh predložil sp. materiál na Okresnú prokuratúru XXXXX II dňa 10. 03. 2016 spoločne s návrhom na zastavenie tr. stíhania.

        Po preskúmaní príslušného spisového materiálu som zistil, že svedok – pošk., XXXXX, vo svojej výpovedi uviedol, že je majiteľom oviec, ktoré má ustajnené v záhradkárskej lokalite na ul. Teplárenskej. V uvedenej lokalite mal ustajnených 41 oviec. XXXXX sa staral o jeho ovce od 15. 02. 2016. On súhlasil s tým, aby pán XXXXX prespával pri ovciach. Dňa 25. 02. 2016 mu pán XXXXX oznámil, že odchádza preč a nebude ďalej strážiť jeho ovce. Po odchode pána Zehera zistil, že mu bolo odcudzených 7 ks oviec. On jednoznačne tvrdí, že ovce odcudzil pán XXXXX.
       Do predmetného spisového materiálu bol ďalej doplnený úmrtný list z Matričného úradu Mestskej časti XXXXX – Juh, z ktorého je zrejmé, že dňom úmrtia XXXXX, nar. 25. 05. 1954, je deň 27. 02. 2016.
       Podľa § 9 ods. 1 písm. d/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho a preto bolo potrebné tr. stíhanie obv. XXXXX zastaviť v zmysle dôvodov uvedených v § 215 ods. 1 písm. d/ Tr. poriadku a v § 9 ods. 1 písm. d/ Tr. poriadku.
      S poukazom na uvedené skutočnosti bolo potrebné rozhodnúť tak, ako je to uvedené vo výrokovej časti tohto rozhodnutia.
 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

Mgr. Csaba Thuróczy 
prokurátor